നീന്തിത്തുടിച്ച് വീണ്ടും കോഴിക്കോട് മഹാമാരി കാലത്തിന്റെ കരുതലുമായി വെള്ളത്തിന്റെ കുളിരിലേക്ക് ഊളിയിട്ട് കുട്ടികളും മുതിര്ന്നവരും.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പുലരിയുടെ തണുപ്പിലും രാത്രിയുടെ വെളിച്ചത്തിലും അവര് നീന്തിത്തുഴഞ്ഞു. മാസങ്ങളുടെ ഇടവേളയ്ക്കു ശേഷം സ്പോര്ട്സ് കൗണ്സിലിന്റെ നടക്കാവിലെ നീന്തല്കുളത്തില് ആരവങ്ങളുയര്ന്നു. രണ്ടാം തരംഗ ശേഷം നിര്ത്തിയ നീന്തല് പരിശീലനമാണ് വെള്ളിയാഴ്ച മുതല് പുനരാരംഭിച്ചത്. ആദ്യ ദിനത്തില് 33 പേര് നീന്താനെത്തി. ഇതില് പകുതിയും പുതിയതായി പ്രവേശനം നേടിയവരാണ്. രാവിലെ ആറ് മുതല് രാത്രി എട്ട് വരെയുള്ള ബാച്ചുകളിലായി സ്ത്രീകളും കുട്ടികളുമുള്പ്പെടെയുള്ളവര് എത്തി. പൂര്ണമായും കോവിഡ് മാനദണ്ഡപ്രകാരമായിരുന്നു പ്രവേശനം. എട്ട് മുതല് 10 വരെയുള്ള ക്ലാസുകളിലെ കുട്ടികള്ക്കുള്ള സൗജന്യനീന്തല് പരിശീലനവും പുനരാരംഭിച്ചു. ചില്ഡ്രന്സ് പാര്ക്കിലെ കുളത്തിലാണ് അഞ്ച് മുതല് 12 വയസ്സുവരെയുള്ള കുട്ടികള്ക്ക് പരിശീലനം നല്കുന്നത്. ഇതിനകം പതിനായിരത്തിലധികം വിദ്യാര്ഥികളാണ് ഇവിടെ പരിശീലനം നേടിയത്. വെള്ളിയാഴ്ച ഒമ്ബത് കുട്ടികളാണ് ചില്ഡ്രന്സ് പാര്ക്കില് നീന്താനെത്തിയത്. വൈകിട്ട് നാലുമുതല് ആറ് വരെയാണ് ചെറിയ കുട്ടികള്ക്ക് നീന്തല്. കോവിഡിന് മുമ്ബ് പ്രതിദിനം 250 പേര് എത്തിയിരുന്നു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് സര്ക്കാരിനോട് പെരുത്ത് നന്ദിയുണ്ട് കരുതലിന്റെ സ്നേഹതീരമാകട്ടെ വിദ്യാലയം പ്രതീക്ഷ നല്കാം ആത്മഹത്യകള് തടയാം ഡോ. അരുണ് ബി നായര് എഴുതുന്നു